GPSC คว้า 2 โครงการ “โซลาร์ฟาร์ม” 16 เมกะวัตต์
GPSC ได้รับคัดเลือกประมูลขายไฟโครงการพลังงานหมุนเวียน รวมจำนวน 2 โครงการ กำลังผลิตรวมทั้งหมด 12 เมกะวัตต์ 
GPSC ได้รับคัดเลือกประมูลขายไฟโครงการพลังงานหมุนเวียน รวมจำนวน 2 โครงการ กำลังผลิตรวมทั้งหมด 12 เมกะวัตต์
6 เม.ย. 2566

ผู้สื่อข่าวรายงานว่า เมื่อวันที่ 5 เม.ย.ที่ผ่านมา สำนักงานคณะกรรมการกำกับกิจการพลังงาน (สำนักงาน กกพ.) ได้ประกาศรายชื่อผู้ยื่นขอผลิตไฟฟ้าขนาดเล็ก ที่ได้รับการคัดเลือกตามระเบียบ คณะกรรมการกำกับกิจการพลังงาน ว่าด้วยการจัดหาไฟฟ้าจากพลังงานหมุนเวียนในรูปแบบ Feed-in Tariff ปี 2565-2573 สำหรับกลุ่มไม่มีต้นทุนเชื้อเพลิง พ.ศ. โดยมีผู้ผ่านการพิจารณาทั้งสิ้นรวม 386 ราย เพื่อเข้าสู่กระบวนพิจารณาคัดเลือก
ทั้งนี้ คณะกรรมการกำกับกิจการพลังงาน (กกพ.) ในการประชุมครั้งที่ 17/2566 (ครั้งที่ 845) วันที่ 5 เม.ย. 66 ได้พิจารณาเห็นชอบรายชื่อผู้ยื่นขอผลิตไฟฟ้าที่ได้รับการคัดเลือกตามระเบียบ กกพ. สำหรับกลุ่มไม่มีต้นทุนเชื้อเพลิง พ.ศ. 2565 ซึ่งมีผู้ผ่านการพิจารณาคัดเลือก จำนวน 175 ราย
นายคมกฤช กล่าวว่าอีกว่า หลังจากกกพ.ประกาศรายชื่อดังกล่าวแล้ว ทางการไฟฟ้าฯ จะมีหนังสือแจ้งให้ผู้ยื่นขอผลิตไฟฟ้าที่ได้รับการคัดเลือกทราบและยอมรับเงื่อนไขการลงนามสัญญาซื้อขายไฟฟ้า ภายในวันที่ 19 เม.ย.66 หลังจากนั้นจะมีการลงนามสัญญาซื้อขายไฟฟ้า (PPA) ต่อไป โดยแบ่งเป็นกลุ่มที่ 1 และกลุ่มที่ 2 ที่จะมีการ COD ไม่พร้อมกัน ดังนั้นโครงการที่จะต้อง COD ภายในปี 2567-2568 จะต้องลงนาม PPA ก่อน ซึ่งคาดว่าจะไม่เกินเดือนมิถุนายนนี้
ทั้งนี้พบว่า บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ชนะการประมูลโครงการพลังงานหมุนเวียนรวมประเภทพลังงานแสงอาทิตย์แบบติดตั้งพื้นดิน (โซลาร์ฟาร์ม) ร่วมกับในเครือ VSPP จำนวน 2 โครงการ รวม 16 เมกะวัตต์ โดยแบ่งเป็น บริษัท คือ บริษัท เฮลิออส ๓ จำกัด จำนวน 8 เมกะวัตต์และบริษัท เฮลิออส ๔ จำกัด จำนวน 8 เมกะวัตต์